কোরআনের বিভিন্ন আয়াত হতে বোঝা যায় যে, জিনিসপত্রের ওজন ও মাপ দুইটি সময়ে কম করা হয় অন্যের নিকট দ্রব্য কেনার সময় ও অন্যের নিকট জিনিস বেচার সময়। অসাধু ব্যবসায়ীদের সাধারণ নিয়ম এই যে, জিনিস বেচার সময় তারা ক্রেতাকে ন্যায্য মাপের ওজনে কিছু কম দেয়ার চেষ্টা করে। আবার কেনার সময় নানা ছলচাতুরী করে প্রাপ্য পরিমাণ অপেক্ষা বেশি নেয়ার চেষ্টা করে থাকে। কোরআনের আয়াতসমূহে এই দুই প্রকার দুর্নীতির কথা বলা হয়েছে। অসাধু ব্যবসায়ী ও বিক্রেতারা আল্লাহর এই চিরন্তন বিধানকে বেপরোয়াভাবে লংঘনকরত: সমাজে যে অনাচার সৃষ্টি করে থাকে তা রোধ করার জন্য আইনের শাসন প্রয়োজন। কেননা অসাধু ব্যবসায়ীরা আইনের কড়াকড়ি ব্যতীত ঠিক থাকে না।